Krungthai Business เพิ่มฟีเจอร์ ตอบโจทย์กลุ่มลูกค้าธุรกิจใน app เดียว
กรุงไทยเพิ่มฟีเจอร์ใหม่บนแพลตฟอร์ม “Krungthai Business” เช่น สินเชื่อ หนังสือค้ำประกัน และธุรกรรมการค้าต่างประเทศเน้นตอบโจทย์ลูกค้ากลุ่มธุรกิจแบบจบใน app เดียว เสริมความปลอดภัยแน่น
22 ก.พ. 2566

นายธวัชชัย ชีวานนท์ รองกรรมการผู้จัดการใหญ่ สายงานบริหารจัดการทางการเงินเพื่อธุรกิจ ธนาคารกรุงไทย เปิดเผยว่า ธนาคารได้รับผลตอบรับที่ดีจากลูกค้าจากการเปิดตัวบริการ “Krungthai Business” ดิจิทัลแพลตฟอร์มในการบริหารจัดการด้านการเงินสำหรับลูกค้าธุรกิจ
 
ที่ตอบโจทย์ทุกธุรกิจแบบครบวงจร ทำธุรกรรมได้หลากหลายทั้งในประเทศและต่างประเทศ ครอบคลุมทุกธุรกรรมการเงิน ช่วยให้การบริหารธุรกิจและการจัดการเงินเป็นเรื่องง่าย สะดวก มีประสิทธิภาพ
 
ล่าสุดเพื่อตอบโจทย์ลูกค้าธุรกิจให้ดียิ่งขึ้น ธนาคารได้ยกระดับบริการดิจิทัลแพลตฟอร์ม “Krungthai Business โดยเพิ่มฟีเจอร์ใหม่ ได้แก่ บริการด้านสินเชื่อ บริการหนังสือค้ำประกัน และบริการธุรกรรมการค้าต่างประเทศ รวมไว้ในที่เดียว เพื่อให้ดำเนินธุรกิจสะดวกยิ่งขึ้น
 
ทั้งนี้ด้วยระบบแนะนำแพลตฟอร์มการโอนเงินระหว่างประเทศที่เหมาะสมกับรายการของลูกค้า และระบบตรวจสอบเลขที่บัญชีผู้รับเงินปลายทาง ของ Krungthai Business ที่ใช้งานได้ทุกอุปกรณ์เชื่อมโยงข้อมูลแบบ Real-Time จึงทำรายการได้ทั้งผ่านมือถือ คอมพิวเตอร์ โน้ตบุ๊ก และแท็บเล็ต ตลอด 24 ชั่วโมง 7 วัน  
นอกจากฟีเจอร์ที่พัฒนาขึ้นใหม่แล้ว Krungthai Business ก็มีบริการอื่น ๆ ที่ตอบโจทย์กลุ่มลูกค้าธุรกิจ ไม่ว่าจะเป็นการทำรายการโอนเงินหลายรายการพร้อมกันในครั้งเดียว การจ่ายเงินเดือนพนักงานบัญชีกรุงไทยพร้อมความคุ้มครองประกันอุบัติเหตุกลุ่ม โดยสามารถสร้าง QR บัญชีนิติบุคคล ได้ผ่านบริการ My QR เพื่อรับหรือจ่ายเงินผ่านบัญชีธุรกิจ
 
รวมไปถึงการสั่งซื้อสมุดเช็ค และการจัดการเช็ค รวมถึงทำรายการโอนเงินไปต่างประเทศครอบคลุม 16 สกุลเงินสำคัญทั่วโลก อีกทั้งสร้างและอนุมัติรายการได้รวดเร็วผ่านแอปพลิเคชันบนโทรศัพท์มือถือ
 
พร้อมฟังก์ชัน Self Admin บริหารจัดการข้อมูลผู้ใช้งานผ่านระบบด้วยตนเอง มั่นใจด้วยระบบรักษาความปลอดภัยมาตรฐานสากล ผ่านฟังก์ชันการยืนยันการทำธุรกรรมการเงินแบบ Two-Factor Authentication (2FA) หรือการยืนยันการทำธุรกรรมแบบ 2 ชั้น โดยใช้รหัส OTP, PIN หรืออุปกรณ์ Token รองรับการยืนยันตัวตนด้วยใบหน้าหรือลายนิ้วมือในการเข้าระบบ ตลอดจนบริการหักและนำส่งภาษีหัก ณ ที่จ่ายอิเล็กทรอนิกส์ e-Withholding Tax Plus